CELEX: 32014L0022
Language: sl
Date: 2014-02-13 00:00:00
Title: Izvedbena direktiva Komisije 2014/22/EU z dne 13. februarja 2014 o spremembi Priloge IV k Direktivi Sveta 2006/88/ES glede infekciozne anemije lososov (ISA)  Besedilo velja za EGP

14.2.2014   
            
            
               SL
            
            
               Uradni list Evropske unije
            
            
               L 44/45
            
         
      IZVEDBENA DIREKTIVA KOMISIJE 2014/22/EU
   z dne 13. februarja 2014
   o spremembi Priloge IV k Direktivi Sveta 2006/88/ES glede infekciozne anemije lososov (ISA)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) in zlasti člena 61(2) Direktive,
   ob upoštevanju naslednjega:
   
               (1)
            
            
               Direktiva 2006/88/ES med drugim določa nekatere predpise v zvezi z zdravjem živali, ki se uporabljajo za živali in proizvode iz ribogojstva, vključno s posebnimi določbami glede eksotičnih in neeksotičnih bolezni ter vrst, dovzetnih za te bolezni, iz dela II Priloge IV k navedeni direktivi.
            
         
               (2)
            
            
               V oddelku B dela I Priloge IV k Direktivi 2006/88/ES so določena merila, ki morajo biti izpolnjena, da se bolezen navede kot neeksotična bolezen v delu II navedene priloge. Infekciozna anemija lososov (ISA) je trenutno vključena v ta seznam.
            
         
               (3)
            
            
               Maja 2013 je Svetovna organizacija za zdravje živali spremenila poglavje 10.5 Kodeksa zdravstvenega varstva vodnih živali glede ISA. V spremenjenem Kodeksu zdravstvenega varstva vodnih živali Svetovne organizacije za zdravje živali (16. izdaja, 2013) je ISA opredeljena kot okužba z genotipom z delecijo HPR ali genotipom HPR0 (brez delecije zelo polimorfne regije) iz rodu Isavirus (ISAV) iz družine Orthomyxoviridae. Poleg tega je oba genotipa zdaj treba prijaviti v skladu s členoma 1.3.1 in 10.5.1 Kodeksa zdravstvenega varstva vodnih živali Svetovne organizacije za zdravje živali. Pred navedeno spremembo ni bilo razlikovanja med obema genotipoma ISAV.
            
         
               (4)
            
            
               Samo okužbe z genotipom z delecijo HPR iz rodu ISAV izpolnjujejo merila, določena v oddelku B dela I Priloge IV k Direktivi 2006/88/ES. Zato bi bilo treba v delu II Priloge IV k Direktivi 2006/88/ES navesti samo okužbe z genotipom z delecijo HPR iz rodu ISAV. Za namene Direktive 2006/88/ES bi bilo infekciozno anemijo lososov (ISA) zato treba opredeliti kot okužbo z genotipom z delecijo HPR iz rodu ISAV.
            
         
               (5)
            
            
               Del II Priloge IV k Direktivi 2006/88/ES bi bilo zato treba ustrezno spremeniti.
            
         
               (6)
            
            
               Ukrepi iz te direktive so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga IV k Direktivi 2006/88/ES se spremeni v skladu s Prilogo k tej direktivi.
   Člen 2
   1.   Države članice najpozneje do 15. novembra 2014 sprejmejo in objavijo zakone in druge predpise, potrebne za uskladitev s to direktivo. Komisiji takoj sporočijo besedilo navedenih predpisov.
   Te predpise začnejo uporabljati najpozneje od 16. novembra 2014.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 13. februarja 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 328, 24.11.2006, str. 14.
   
      PRILOGA
      V Prilogi IV k Direktivi 2006/88/ES se del II nadomesti z naslednjim:
      
         „DEL II
         
         
            Bolezni s seznama
         
         
                     Eksotične bolezni
                  
               
                      
                  
                  
                     Bolezen
                  
                  
                     Vrste, dovzetne za bolezen
                  
               
                     Ribe
                  
                  
                     epizootska hematopoetska nekroza
                  
                  
                     šarenka/amerikanka (Oncorhynchus mykis) in navadni ostriž (Percha fluviatilis)
                  
               
                     Mehkužci
                  
                  
                     okužba z Bonamia exitiosa
                     
                  
                  
                     ostrige (Ostrea angasi in O. chilensis)
                  
               
                     okužba s Perkinsus marinus
                     
                  
                  
                     ostrige (Crassostrea gigas in C. virginica)
                  
               
                     okužba z Microcytos mackini
                     
                  
                  
                     ostrige (Crassostrea gigas, C. virginica, Ostrea conchaphila in O. edulis)
                  
               
                     Raki
                  
                  
                     sindrom Taura
                  
                  
                     kozice (Penaeus setiferus, P. stylirostris in P. vannamei)
                  
               
                     bolezen rumene glave
                  
                  
                     kozice (Penaeus aztecus, P. duoranum, P. japonicas, P. monodon, Penaeus setiferus, P. styrlirostris in P. vannamei)
                  
               
            
         
                     Neeksotične bolezni
                  
               
                     Ribe
                  
                  
                     virusna hemoragična septikemija (VHS)
                  
                  
                     sled (Cupea spp.), ozimice (Coregonus sp.), ščuka (Esox Lucius), vahnja (Gadus aeglefinus), pacifiška trska (G. macrocephalus), trska (Gadus morhua), lososi (Onchorhynchus spp.), šarenka/amerikanka (O. mykiss), Onos mustelus, morska postrv (Salmo trutta), veliki romb (Schophtalmus maximus), papalina (Sprattus sprattus), lipan (Thymallus thymallus) in Paralichthys olivaceus
                     
                  
               
                     infekciozna hematopoetska nekroza (IHN)
                  
                  
                     vrste lososov (Oncorchynchus keta, O. kisutch, O. masou, O. nerka, O. rhodurus in O. tshawytscha), šarenka/amerikanka (O. mykiss) ter atlantski losos (Salmo salar)
                  
               
                     bolezen, ki jo povzroča Koi herpes virus (KHV)
                  
                  
                     navadni krap in koi krap (Cyprinus carpio)
                  
               
                     infekciozna anemija lososov (ISA): okužba z genotipom z delecijo HPR iz rodu Isavirus (ISAV)
                  
                  
                     šarenka/amerikanka (Oncorhynchus mykiss), atlantski losos (Salmo salar) in morska postrv (Salmo trutta)
                  
               
                     Mehkužci
                  
                  
                     okužba z Marteilia refringens
                     
                  
                  
                     ostrige (Ostrea angasi, O. chilensis, O. edulis, O. pelchana) užitna klapavica (Mytilus edulis) in klapavica (M. galloprovincialis)
                  
               
                     okužba z Bonamia ostrea
                     
                  
                  
                     ostrige (Ostrea angsi, O. chilensis, O. conchaphila, O. denselammellosa, O. edulis, O. puelchana)
                  
               
                     Raki
                  
                  
                     bolezen belih pik
                  
                  
                     vsi raki deseteronožci (red Decapoda)“